

**NISK avd. 7 inviterer alle sine medlemmer til:**

**Årsmøte 2016**

**Dato: 25. januar 2017 kl. 18.30**

**Sted: Østre Rosten 108, kantina på Coop**

Dagsorden:

1. Godkjenning av innkalling og dagsorden.
2. Valg av dirigent, referent og 2 protokollunderskrivere.
3. Behandle avdelingsstyrets Årsberetning.
4. Godkjenning av avdelingsstyrets regnskap for 2016.
5. Behandle avdelingsstyrets forslag til budsjett og handlingsplan for 2017.
6. Behandle innkomne forslag.
7. Valg av avdelingsstyret og revisor.
8. Valg av representant til RS 2017 i NISK.
9. Valg av valgkomite.

Saker som ønskes behandlet på avdelingens Årsmøte må sendes til avdelingens sekretær, [avd7@nisk.no](mailto:avd7@nisk.no), og kandidater til valget sendes leder i valgkomiteen Birger Stene, [birgste@online.no](mailto:birgste@online.no) **innen 04.01.2017.**

**Etter Årsmøte:** Kaffe/kaker/servering m/sosialt samvær!

**Avd. 7**

**Styret 2016**

Styrets årsberetning 2016.

Kjære Årsmøte

Avdelingsstyret takker alle medlemmer for deres engasjement for den Irske Setter og vil med dette oppsummere avdelingens aktiviteter og arrangementer for 2016.

**Styret har i 2016 bestått av:**

Arild Ove Østmo Leder

Alf Geir Pedersen Nestleder  
Heidi Larssen Sekretær

Even Sagmo Kasserer

Aleksander Eid Styremedlem  
Trond Kristian Karlsen Styremedlem

Ivar Andre Skaret Varamedlem   
Per Harald Nymark Varamedlem

Geir Pedersen Kontaktperson Nord, Namdalen

Terje Eriksen Kontaktperson Nord, Steinkjer  
Bjørn Schjølberg og Marit Skancke Langen Kontaktperson Sør, Røros

Kristian Winther Dataansvarlig

Per J. Ingstad, Terje V. Olsen, Alf G. Pedersen Fondsansvarlig

Tonje Rønning Resultatservice

Antall medlemmer pr. 31.12.2016: 272 medlemmer

Styret har i 2016 hatt 6 styremøter, 2 medlemsmøter

**Aktivitetsutvalget har i 2016 bestått av:**

Arild Ove Østmo (leder)

Norolf Øverkil

Bjørn Dragsten  
Marit Skancke Langen

Sara Furuseth Laugtug

Aleksander Eid

**Utdanning, Instruktør /Dommeransvarlig har i 2016 bestått av:**

Terje Vikan Olsen (leder)

Øyvind Henriksen

Per Harald Nymark

**Jaktprøveutvalget har i 2016 bestått av:**Høyfjell: Jonny Larssen  
Skog: Oddbjørn Ovesen

**Resultatservice på avdelingens hjemmeside i 2016:**Tonje Rønning

**Aversjons-dressuransvarlige (sau) i 2016 har vært:**

Bjørn Schjølberg Kontaktperson Røros  
Norolf Øverkil Kontaktperson Stjørdal  
Frode Døsvik Kontaktperson Trondheim

Terje Eriksen Kontaktperson Steinkjer

Geir Pedersen Kontaktperson i Namdal  
  
**Avensjons-dressuransvarlig (rein) i 2016 har vært:**Marit Skancke Langen

**Valgkomiteens medlemmer i 2016:**Birger Stene (leder), Amund Bredeli og Inger Egeland. Inger Egeland trakk seg i februar.

**Revisorer har i 2016 vært:**   
Amund Bredeli og Morten Fjølstad

**Representant til Representantskapsmøtet (RS) 09.05.16:**

Arild Ove Østmo

**Æresmedlemmer pr. 31.12.2016:**Vigdis og Per Harald Nymark  
Birger Stene

**Bærere av klubbens hederstegn i gull i avd. 7 pr. 31.12.2016:**Tor Westrum  
Bjørn Ingebrigtsen  
Birger Stene  
Øistein Henriksen  
Arild Ove Østmo

**Nisk avd.7 aktivitetskalender 2016.**

|  |  |  |  |
| --- | --- | --- | --- |
| **Dato** | **Aktivitet** | **Sted** | **Ansvarlig/Påmelding** |
| 26. januar | Nisk avd.7 Årsmøte -15 | Trondheim | Styret |
| 6. februar | Dressurdag inkl. en dag m/brukshund instruktør | Midtsand Park | Aktivitetsutvalget/ ungdomsgruppa |
| 13. februar | Treningstur/dag Røros | Røros | Aktivitetsutvalget/ ungdomsgruppa |
| 12 mars | Treningstur/dag Nerskogen - avlyst | Nerskogen | Aktivitetsutvalget/ ungdomsgruppa |
| 19.-20. mars | Tydalsprøven | Tydal | Nisk avd. 7 v/ prøveleder tlf: 99377632 |
| 16-17. april | Treningstur/dag Sverige  (fjell og hundekjøring) |  | Aktivitetsutvalget/ ungdomsgruppa |
| April | Nisk’s RS. Saker til høring til medlemmene i avd. 7 | Trondheim  Coop Rosten | Avd. 7 Styret |
| 12 mai | Utstillingstrening/Grillkveld Valpeshow på Toyotasenteret | Trondheim  Toyotasenteret | Aktivitetsutvalget |
| 7-8 mai | NISK’s representantskapsmøte (RS) | Gardermoen | NISK. Hovedstyre |
| 28. mai | Stand Nisk. avd. 7 ”Sølvhundutstillingen” | Trondheim | Aktivitetsutvalget/ ungdomsgruppa |
| Mai/juni | Dressurkurs | Trondheim | Instruktørutvalget |
| Mai/juni | Aversjonsdressur sau | Se [www.nisk.no](http://www.nisk.no) | Avd. 7 Styret |
| 13. august | Fellestur: Skistua-Kvistingen |  |  |
| 28 August | Treningstur/dag Nerskogen | Nerskogen | Aktivitetsutvalget/ ungdomsgruppa |
| 2-4. sept | Tydalsprøven, avkyst | Tydal | Prøveleder Tlf.99377632 |
| 12 Nov | Klubbmesterskap/treningsparti | Røros | Aktivitetsutvalget/ ungdomsgruppa |
| 16. Nov | Åpent stormøte | Trondheim | Aktivitetsutvalget |
| 5. Nov | Fellesutstillingen Midt-Norge | Trondheim | Aktivitetsutvalget/  Ungdomsgruppa |

**Januar**

**Vellykket Årsmøtet 2015 i kantina på Coop Norge.**

Avholdt 26. januar 2016.

Årsmøtet for 2015 ble avholdt i Coop-kantina på Østre Rosten. Innkalling og dagsorden ble godkjent av årsmøtet, og dagsorden for møtet ble fulgt og nødvendige vedtak ble fattet uten noen store diskusjoner. Det var god oppslutning om møtet, og stemningen var god.

Valgkomiteens innstilling til nytt styre for avd. 7 ble vedtatt av årsmøtet.

Antall fremmøtte: ca 30

**Februar**

**Dressurkurs 6.februar**

For å innhente inspirasjon til variasjon vedrørende trening og dressur var vi så heldig å få besøk av Birgit Westgård. Birgit viste oss en del av øvelsene samt innlæring av dette, knyttet til brukshund. Vigdis Nymark var også med som en god støttespiller denne dagen, og besvarte mange spørsmål som dukket opp underveis.

Totalt var det 10 hunder i aksjon som fikk prøvd seg på en rekke øvelser, blant annet apport og innkalling.

Til tross for varierende vær denne dagen var humøret på topp til alle deltagerne. Et godt sosialt samvær der praten går lett er viktig for god læring! Denne dagen var et godt tilskudd slik at vi kan fortsette å utvikle oss!

**Fjelltrening på Røros (i Galåen) med instruktør 13.- og 14. februar.**

Det var bra oppmøte og de hadde noen trivelige og lærerike dager i fjellet.

Instruktører: Jonny Larssen. Antall deltagere 9 ekvipasjer

**Åpent styremøte 19. februar**

Tema var Tydalsprøvens fremtid der styret ønsket en åpen demokratisk dialog med sine medlemmer. Det var få fremmøtte,

**Mars**

Nybegynnerkurs, treningsdag 19. mars på Nerskogen

Instruktører var Tor-Hartvig Bondø og Trond Narve Stavne

Antall deltagere: 10

**Tydalsprøven m/cacit 19.-20.mars.**

Det ble utdelt kun 7 premier pga dårlige værforhold.

Prøvekomite: Even Sagmo, Alf Geir Pedersen, Henning Loe, Berit Leinsvang

Ca 130 påmeldte hunder

**April**

**16-17 April** ble en aktiv helg for aktivitetsutvalget/ungdomsgruppa. På Toyotasenteret i Trondheim var det 50 årsjubileum og familiedag for Toyota Norge, der avd.7 stilte med stand og hundekjøring for barna. Irsksetterens bruksområder fikk vist seg frem for mange bilkjøpere denne dagen.

Ansvarlig: Torstein Skar og Lene Skjærstad

**16-17/4**

Det ble også i samarbeid med Enarforsholm Fjellgård (Sverige), invitert til samling for nybegynnere   
Følgende tema ble tatt opp:  
• Fjell trening.  
• Teori.  
• Trekkhund trening.  
• Sosialt samvær.

Instruktører: Bjørn Dragsten og Arild O. Østmo Ca. 11 deltagere

**Medlemsmøte 25. april**

Hovedgjest var Tore Salvesen, leder i hovedstyret

Tema:  
-- Norsk Irsksetter Klubb

      “Rikets tilstand”

-- Spørsmål & svar !

-- HD./ Irsksetter “på feil veg”

Fremmøtte: ca:30

**Mai**

**Valpeshow og unghundfremvisning 12. mai**

Kald vind, samt regnbyger, satte ingen demper på kvelden. Der det ble vist dressur, apport og utstillingstrening før selve kåringen av årets unghund i avd 7 startet. Under hele kvelden var det tilgang til varm grill mat/kaffe og kaker sponset av COOP samt en utmerket utstillings arena med tak på Toyota sentret i Trondheim.

Antall deltagende hunder: Ca 20 stk

Dommer: Rune Tyvold.

Årets unghund Nisk avd.7 :

9-24 mnd: Kreklingrabbens Luna. Eier: Silje Anderassen og Sindre Arnevik.

Vinner av klassen 4-6 mnd ble Lauvåsens TP Tundra. Eier: Gustav og Gry Olsen.

Vinner av klassen 6-9 mnd ble Midtkiløra`s Hera. Eier: Lisa Halle Dragsten

**Dressurkurs**

Avlyst

**Stand på Sølvhund-utstillinga.**

Avd. 7 hadde også i år «stand» i form av messebil for å markedsføre vår rase, men også våre sponsorer. Meget godt besøkt og nye medlemmer fikk kontakt med avd7.

BIR: Valaskjalv’s Askur. Eier Vigdis Nymark

BIM: Fagermoa’s Jessie. Eier Tore Mæhla

|  |
| --- |
|  |

**Generalforsamlingen 2016**

Arild Ove Østmo stilte fra styret.

For saksbehandling og innhold: Se NISK.no

**August**

Det ble avholdt aversjonsdressur. Instruktør Norolf Øverkil

**September**

**Tydalsprøven 2. – 4. september**

Tydalsprøven ble avlyst da det ikke var mulig å fremskaffe nok terreng til å gjennomføre prøven. Styret fikk en del forslag til å koble kontaktpersoner opp imot nye terreng, men etter mye jobb og tid, ble det lite positive tilbakemeldinger !!

**Oktober**

**Kveldssamling 18. oktober**

Ungdomsgruppa / Aktivitetsutvalget inviterte til kveldssamling der jaktprøvedommere gjennomgår den teoretiske delen og hvordan de bedømmer hundene i fjellet!  
Det ble også snakket litt om bruk av Gps - fordeler og ulemper.

Fremmøtte ca 25 personer

**November**

**Klubbmesterskap/Treningssamling på Røros 12. november**

I tungt vinterføre ble Lux Vom Kappelenpfad med eier Nina Kjelsberg vinner i AK. I UK ble Skarvdalens Baileys med eier Tonje Rønning vinner.

Dommer klubbmesterskap: Terje Indset

Instruktør treningsparti: Arild Ove Østmo

Fremmøtte: 12-13 hunder

**Åpent stormøte 16. nov.**

Frode Lingaas (Professor og veterinær ved Veterinærhøgskolen) holdt foredrag om HD. I tillegg var det 10 min innlegg fra Per Harald Nymark, Tor-Hartvig Bondø og Bjørn Gomo.

Møtet samlet over 100 personer.

**Fellesutstillinga**

Avd. 7 hadde egen stand. Der var mange trivelig folk og dyktige irsk settere, og ca 30 irsksettere.

Dommer: Patric Ragnarson

**BIR:** Guri Malla`s T-Aitak, eiere Arild Ove Østmo og Stein S. Wangen

**BIM:** Skogrypas Ara, eiere Arild Ove Østmo og Stein S. Wangen

**Beste Valp**: Raudsildras sønn de lux, eier Kaja Kjelsberg